recursal/SuperWikiNEXT-32B huggingface dataset:
|  |
| --- |
| מדרכה עילית במיניאפוליס |
| מדרכה עילית - מראה פנים |
| מדרכה עילית בדיזנגוף סנטר |
| מדרכה עילית בגובה שלוש קומות בקלגרי |

**מדרכה עילית** היא מעבר עילי המאפשר להולכי רגל לעבור מבניין לבניין מבלי לגעת בפני הקרקע. בערים בדרך כלל מדובר במעברים מקורים בין שני בניינים שמטרתם להגן על העוברים ושבים מפני פגעי מזג האוויר.

המעברים הם בדרך כלל בבעלות חברות פרטיות ולא שטחים ציבוריים. בדרך כלל גובה המעבר הוא קומה או שתי קומות מעל גובה הרחוב, אולם ייתכנו מעברים גבוהים יותר, כמו למשל במגדלי פטרונס.
המערכת הגדולה ביותר של מעברים מקורים הקיימת היא המערכת של קלגרי באלברטה קנדה, הקרויה "+15". אורכה 16 ק"מ, והיא מחברת מעל 100 בנייני משרדים.

ישנן מערכות דומות תת-קרקעיות, המכונות "עיר תת-קרקעית".

בישראל קיימות מספר מדרכות עיליות ביניהן: מעברים מעל נתיבי איילון בתחנת רכבת מרכז, קישור בין תחנת רכבת השלום למרכז עזריאלי, מעברים מעל רחוב דיזנגוף בדיזנגוף סנטר ועוד.

היבטים אורבניים של מדרכה עילית
------------------------------

גישות עכשוויות בתכנון ערים מדברות על השפעתן השלילית של מדרכות ומעברים עיליים עבור רקמות עירוניות. מדרכות אלו לרוב מתוכננות ונבנות על ידי גופים מסחריים פרטיים, בעיקר קניונים והן משפיעות מאוד על תנועת הולכי הרגל בעיר. שיקוליהם של גופים אלה הם מסחריים ומטרתם ניתוב הולכי הרגל אל חנויות נוספות שבבעלות הקניון על מנת להגדיל את הכנסותיהם. גם בחיבורים בין קניונים שונים, כפי שקיים במקרים רבים בעולם, מדובר למעשה בשיתוף פעולה עסקי. ההשלכות האורבאנית של מדרכות עיליות אלו הן פגיעה במסחר החופשי המתקיים ברחוב ו"הריגת הרחוב". בערים רבות בהן המדרכות העיליות קיימות כתופעה, ההפרדה בין מפלס הרחוב והמפלס העילי משאירה את מפלס הרחוב מוזנח ומאוכלס בעיקר בהומלסים, נרקומנים ואוכלוסיות בעייתיות אחרות או שהיא פשוט גורמת לרחוב להפוך לאט לאט לכביש מהיר בשל היעדרות הולכי רגל.

רשימת ערים עם מדרכות עיליות
---------------------------

| עיר | אורך | מספר גושי בניינים מקושרים | קישור |
| --- | --- | --- | --- |
| אטלנטה, ג'ורג'יה |  |  |  |
| קלגרי, אלברטה - מערכת "+ 15" | 16 ק"מ | ~64 גושי בניינים | מפה |
| סידר רפידס, איווה |  | 15 גושי בניינים |  |
| סינסינטי, אוהיו | 1.95 ק"מ | 15 גושי בניינים | מפה |
| דה מוין, איווה | 4.95 ק"מ | 27 גושי בניינים | מפה |
| דולות, מינסוטה |  | ~17 גושי בניינים |  |
| אדמונטון, אלברטה |  | ~13 גושי בניינים | מפה(הקישור אינו פעיל) |
| הונג קונג |  |  |  |
| מיניאפוליס, מינסוטה | 8.25 ק"מ | ~62 גושי בניינים |  |
| פיטסבורג, פנסילבניה |  | 16 גושי בניינים | מפה |
| רוצ'סטר, ניו יורק |  | 20 בניינים מעל 13 גושי בניינים | מפה |
| סיינט פול, מינסוטה |  | 30 גושי בניינים | מפה |
| סו סיטי, איווה |  | 13 גושי בניינים | מפה |
| ספוקיין, וושינגטון |  | 16 גושי בניינים |  |
| ויניפג, מניטובה |  | 18 גושי בניינים | מפה |

קישורים חיצוניים
----------------

ויקישיתוף מדיה וקבצים בנושא **מדרכה עילית** בוויקישיתוף
פירוש נוסף ערך זה עוסק בסרט קולנוע. אם התכוונתם לתוכנית טלוויזיה, ראו תעביר את זה הלאה (תוכנית טלוויזיה).

**תעביר את זה הלאה** (באנגלית: **Pay It Forward**) הוא סרט דרמה אמריקאי בבימויה של מימי לדר, המבוסס על הרומן המצליח של קתרין ריאן הייד. הסרט יצא בשנת 2000 וגרם לאנשים רבים לפעול למען הכלל לאחר שצפו בו - הקמת עמותות רבות עם מטרות שונות, ניסיונות רבים ליישום שיטת הסרט בחיי היום יום, תרומות לנזקקים ופעולות רבות אחרות.

תקציר עלילתי
------------

טרוור הוא ילד שחי בלאס וגאס. הוא חי בפחד מפני אביו המתעלל אשר עזב אותו ואת אימו האלכוהוליסטית. כאשר הוא מגיע לכיתה ז' בבית הספר הוא מקבל מהמורה שלו משימה לימודית - לנסות ולמצוא דרך שתשנה את העולם. בהתחלה טרוור חושב שזה לא אפשרי לביצוע אך עד מהרה הוא מתחיל לפעול. הוא מייסד שיטה חברתית לפיה אדם מחזיר טובה לא למי שקיבל אותה ממנו, אלא מחזיר אותה לשלושה אנשים אחרים, מוכרים או זרים. כך, אנשים סביבו מתחילים להעביר את המעשים הטובים מאדם לאדם וטרוור גורם לשינוי חברתי של ממש עד שהוא נכנס עמוק לחייו האישיים.

צמוד לסיפור של טרוור, עוקבים גם אחרי סיפורו של עיתונאי שחוקר את השיטה "תעביר את זה הלאה". שני הסיפורים מתרחשים בזמנים אחרים עד שלקראת סוף הסרט הם נפגשים בנקודת ההווה שמחברת בין העבר לעתיד בה העיתונאי נפגש עם טרוור.

ברקע מתגלגל סיפור האהבה העצוב של אימו של טרוור ומורו, כאשר טרוור עצמו לוקח חלק גדול בשידוך הזה. בסוף הסרט כל תוכניותיו של טרוור מצליחות, אך כאשר הוא יוצא מבית-ספרו הוא מסתבך בקטטה עם בריונים כשניסה למנוע מהם מלהציק לחבר שלו. במהלך הקטטה אחד מהבריונים שולף סכין ודוקר את טרוור. כתוצאה מהדקירה טרוור נפטר כמה שעות מאוחר יותר. לאחר מותו זכה טרוור לטקס אזכרה ענק בו השתתפו אלפי אנשים מכל רחבי ארצות הברית, שהושפעו מהתנועה החברתית שיצר טרוור.

השחקנים והדמויות
----------------

| **שחקן** | **דמות** |
| --- | --- |
| קווין ספייסי | יוג'ין סימונט |
| הלן האנט | ארלין מק'קיני |
| היילי ג'ואל אוסמנט | טרוור מק'קיני |
| ג'יי מוהר | כריס צ'נדלר |
| ג'יימס קאביזל | ג'רי |
| ג'ון בון ג'ובי | ריקי מק'קיני |
| אנג'י דיקנסון | גרייס |
| דייוויד רמזי | סידני פרקר |
| גארי וורנטס | מר טורסון |

צילומי הסרט
-----------

לפי הרומן "תעביר את זה הלאה", עליו מבוסס הסרט, המורה לאזרחות של טרבור הוא אפרו-אמריקאי בשם רובן סנט קלייר, אותו היה אמור לגלם דנזל וושינגטון. ימים ספורים לפני תחילת הצילומים הודיע וושינגטון שלא ישתתף בסרט בגלל התחייבויות קודמות וההפקה יצאה לחיפוש שחקן אחר. בסופו של דבר קווין ספייסי, שהוא אדם לבן, הסכים לגלם את דמותו של המורה והשם של הדמות שונה ליוג'ין סימונט.

קישורים חיצוניים
----------------

ויקישיתוף מדיה וקבצים בנושא **תעביר את זה הלאה** בוויקישיתוף
* אתר האינטרנט הרשמי של תעביר את זה הלאה

* "תעביר את זה הלאה", במסד הנתונים הקולנועיים IMDb (באנגלית)

* "תעביר את זה הלאה", באתר נטפליקס

* "תעביר את זה הלאה", באתר AllMovie (באנגלית)

* "תעביר את זה הלאה", באתר Rotten Tomatoes (באנגלית)

* "תעביר את זה הלאה", באתר Box Office Mojo (באנגלית)

* "תעביר את זה הלאה", באתר Metacritic (באנגלית)

* "תעביר את זה הלאה", באתר אידיבי

* "תעביר את זה הלאה", במסד הנתונים הקולנועיים KinoPoisk (ברוסית)
* יגאל קולוף, ‏"תעביר את זה הלאה", באתר "סרט"
* עמותת "תעביר את זה הלאה"
* "תעביר את זה הלאה בשפת הסימנים" אתר הבית של תוכנית ללימוד שפת הסימנים בהשראת הסרט.
**הסימפוניה ברה מינור** היא יצירה תזמורתית הנחשבת למפורסמת ביותר מבין יצירותיו של המלחין הצרפתי סזר פרנק. יצירה זו היא הסימפוניה היחידה שנכתבה על ידו. 

בניגוד למבנה המקובל של סימפוניה בתקופתו (ארבעה פרקים) סימפוניה זו בנויה משלושה פרקים בלבד.

פרנק השלים את כתיבת היצירה לאחר שנתיים של עבודה ב-22 באוגוסט 1888. ביצוע הבכורה של היצירה נערך בקונסרבטוריון פריז ב-17 בפברואר 1889 בניצוחו של הכנר ז'ול גרסין.

פרנק הקדיש את הסימפוניה לתלמידו אנרי דיפארק.

תזמור הסימפוניה
---------------

* 2 חלילים
* 2 אבובים
* קרן אנגלית
* 2 קלרינטים (בסי במול)
* קלרינט בס
* 2 בסונים
* 4 קרנות יער
* 2 קורניות
* 2 חצוצרות
* 3 טרומבונים
* טובה
* טימפני
* נבל
* כלי קשת

מבנה היצירה
-----------

היצירה בניגוד למבנה המקובל של סימפוניה בשלהי התקופה הרומנטית בנויה משלושה פרקים בלבד. 

פרנק מחביא את הפרק השלישי המקובל (סקרצו) כחלק ממבנה הפרק השני.

### פרקי היצירה

* **לנטו - אלגרו מה נון טרופו (Lento; Allegro ma non troppo)**

פרק זה בסימפוניה בנוי סביב הנושא המופיע בפתיחת הפרק אצל סקציית הבאס, הצ'לים והויולות -

The opening theme of Franck's Symphony in D played on by Viola, Cello and BassThe opening theme of Franck's Symphony in D played on by Viola, Cello and Bass
נושא זה מפותח לכל אורך הפרק, תוך מעבר בין הכלים השונים.

נושא זה חוזר ומופיע בפרקיה הבאים של היצירה, ומהווה את הבסיס הרעיוני ליצירה.

* **אלגרטו (Allegretto)**

פרק זה מפורסם במיוחד במנגינה שמנגנת הקרן האנגלית בליווי הנבל וכלי המיתר.

בתוך פרק זה מחביא פרנק את הפרק השלישי המקובל (סקרצו) כחלק משתי חטיבות של טריו המופיעות לאורכו של הפרק.

* **אלגרו נון טרופו (Allegro non troppo)**

הפרק מתחיל במנגינה מז'ורית ושמחה, מנגינה זו מפותח לאורכו של הפרק בכל דרכים המקובלות במסגרת צורת הסונאטה.

הקודה חוזרת לנושא היצירה מהפרק הראשון בצורה דרמטית ומרשימה הכוללת את כלל התזמורת.

ראו גם
------

* מוזיקה רומנטית

קישורים חיצוניים
----------------

* היצירה, באתר מיזם ספריית התווים הבינלאומי

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13912236c (data)
* LCCN: no93006376
* MusicBrainz work: 1f83b1af-010a-4fa4-92ad-d81b02865194
* VIAF: 293861671
* WorldCat (עם VIAF): 293861671

 |
**ג'ורג' מרפי "פופס" פוסטר** (אנגלית: George Murphy "Pops" Foster; ‏19 במאי 1892 - 28 באוקטובר 1969) היה מוזיקאי ג'אז אשר ניגן באופן מקצועי בטובה, חצוצרה, וקונטרבס. פופס נודע בעיקר בזכות נגינת הקונטרבס שלו, שליוותה במשך שנים את חצוצרתו של לואי ארמסטרונג.

חייו
----

פוסטר נולד בדרום לואיזיאנה לצ'ארלי ואנני פוסטר. משפחתו היגרה לניו אורלינס בתחילת המאה העשרים, כשהיה בערך בן 10. אחיו הבכור וילארד החל לנגן בגיטרה ובבנג'ו; ג'ורג' החל בצ'לו אך במהרה החליף לבס. פוסטר נישא פעמיים במהלך חייו, פעם אחת ב־1912 לברטה פוסטר, וב־1936 לאלמה פוסטר.

הקריירה
-------

כבר ב־1907 החל פופס לנגן באופן מקצועי. בתקופה ההיא ניגן עם ג'ק קארי, קיד אורי, ארמנד פירון, ג'ו "קינג" אוליבר ורבים אחרים.

ב־1921 הוא עבר לסנט לואיס כדי לנגן בלהקות של צ'ארלי קריית' ודווי ג'קסון. בלהקות הללו הוא יצר את הבסיס לנגינתו בהמשך. הוא זכה לכינוי פופס בגלל שהוא היה הרבה יותר מבוגר מכל הנגנים האחרים איתם ניגן.

ב־1929 פוסטר עבר לניו יורק שם הוא ניגן בלהקה של לואי ראסל ולואי ארמסטרונג עד 1940. הוא ניגן עם כמה מהגדולים שניגנו בתקופה ההיא והיה קול קבוע בתוכנית הרדיו "זהו ג'אז". בסוף שנות הארבעים החל לנגן בכל העולם, בעיקר בצרפת. כמו כן הוא ניגן בכל ארצות הברית כולל שיבה לניו אורלינס.

במהלך שנות החמישים פופס ניגן בכל העולם, עם מוזיקאים דגולים. בסוף שנות החמישים ותחילת שנות השישים הוא ניגן עם ארל הינס בהרכב קטן. הוא הופיע בכל ארצות הברית ובאירופה, אך נשאר מבוסס בסן פרנסיסקו שם נפטר.

האוטוביוגרפיה שלו פורסמה ב־1971; בהצלבה עם מקורות אחרים נמצאים מספר אי דיוקים.

קישורים חיצוניים
----------------

ויקישיתוף מדיה וקבצים בנושא **פופס פוסטר** בוויקישיתוף

* פופס פוסטר, באתר AllMusic (באנגלית)
* פופס פוסטר, באתר MusicBrainz (באנגלית)
* פופס פוסטר, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5578365
* BnF: cb13894069r (data)
* GND: 119307995
* ICCU: UM1V028772
* ISNI: 0000 0000 5514 6251
* LCCN: n94043133
* MusicBrainz: 6c097081-53d9-417f-a169-2eface036ca7
* NTA: 107655756
* SELIBR: 210175
* SNAC: w6514jwh
* SUDOC: 156479222
* VIAF: 56796111
* WorldCat: lccn-n94043133

 |
פופקורן קרמל
**פופקורן קרמל** הוא ממתק אמריקאי עשוי פופקורן המצופה בסוכר או בדבשה המבוססת על קרמל. בדרך כלל תמיסת הסוכר או הסירופ מחוממים עד שהם משחימים ומתעבים, כך שהם הופכים לקרמל. קרמל חם זה מעורבב לאחר מכן עם פופקורן קלוי ומונח להיתקררות. לפעמים משתמשים במדחום מיוחד להכנת ממתקים, מכיוון שהכנת הקרמל דורשת זמן ומיומנות כדי לא לשרוף את הסוכר. התהליך יוצר חטיף מתוק. בגרסאות מסוימות, לאחר ציפוי בשוקולד, מוכנס הפופקורן לתנור כדי להפוך את הממתק לפריך. תערובות של פופקורן קרמל לפעמים מכילות אגוזים, כגון בוטנים, אגוזי פקאן, שקדים, או אגוזי קשיו.

היסטוריה
--------

התאריך שבו שולבו פופקורן וקרמל הוא כנראה לקראת סוף המאה התשע עשרה, כשפופקורן עם דבשה הוצג בתערוכה העולמית של שיקגו בשנת 1893 על ידי קרקר ג'ק.

סוגים אחרים של פופקורן בטעם מתוק
--------------------------------

סוגים מסוימים של פופקורן מצופים בסוכר לבן, ומועדפים על פופקורן הקרמל המסורתי בשל טעמם הקל. לפעמים מוסיפים חומרי טעם וריח טבעיים או מלאכותיים לסירופ החם של הפופקורן, כגון: תות, אבטיח, קוקוס, תפוח ירוק, שוקולד או אוכמניות. אך לעיתים קרובות טעמים אלו קיימים רק בחנויות ממתקים המתמחות בפופקורן.

ראו גם
------

* שלווה - ממתק ישראלי הדומה לפופקורן קרמל, עשוי חיטה תפוחה

קישורים חיצוניים
----------------

ויקישיתוף מדיה וקבצים בנושא **פופקורן קרמל** בוויקישיתוף
אין תמונה חופשיתאין תמונה חופשית
**אלון כרמל** הוא יזם ישראלי ומייסד אתר ההיכרויות הפופולרי JDate.

ביוגרפיה
--------

כרמל נולד וגדל בחיפה. ב-1979 עבר לארצות הברית והחל בה את קריירת היזמות שלו.

המיזם המזוהה ביותר עם כרמל היה אתר ההיכרות ליהודים JDate, יחד עם שותפו ג׳ו שפירא בשנת 1997. JDate, אשר התאגדה מאוחר יותר כ-Matchnet PLC, צמחה בצורה מהירה עד לנקודה ששלטה בשוק ההיכרויות ליהודים בכל העולם, ובתוך שנתיים לרכוש את AmericanSingles.com שהפך מאוחר יותר לאחד משלושת אתרי ההיכרויות הכלליות המובילות בעולם.

עד שנת 2000, Matchnet PLC הונפקה בבורסת פרנקפורט שש שנים לאחר מכן החברה נרשמה גם בארצות הברית ושינתה את שמה ל-Spark Networks.

בשנת 2004 היה לחברה מספר חסר תקדים (באותה תקופה) של 20 מיליון משתמשים, אשר הציב אותו בראש תחום ההיכרויות המקוון.

בשנת 2012 הקים כרמל את AniView LTD בישראל, ולאחר מכן את AniView INC בארצות הברית.

לכרמל שני ילדים.

קישורים חיצוניים
----------------

* דודי גולדמן, מישהו לאהוב, באתר ynet, 17 ביוני 2003
* דוד אוונס, Co-founder of JDate has new gig, באתר Online Dating Post, ‏2 במרץ 2006 (באנגלית)
* עומרי כהן, מייסד אתר JDate עובר לתפוחי אדמה, באתר כלכליסט, 6 באוגוסט 2009
* מערכת גיקטיים, ביוגיק: Devunity, באתר Geektime, ‏23 במאי 2009
חפירת קו מטרופוליטן סמוך לקינגס קרוס, 1861
נהר וסטבורן בתחנת הרכבת התחתית בכיכר סלוון. הנהר זורם בצינור הירוק שמעל הרכבת התחתית.
**לונדון התת-קרקעית** (באנגלית: **Subterranean London**) הוא כינוי למספר מערכות תת-קרקעיות שנוצרו מתחת למטרופולין של לונדון.

מערכות אלה מוזכרות לעיתים בספרים ובסרטים.

בלונדון מצויים מספר מבנים תת-קרקעיים ומערכות תחבורה תת-קרקעיות, ובהם: 

* הרכבת התחתית של לונדון
* המקלטים העמוקים של לונדון
* רכבת רשות הדואר של לונדון
* מצודות צבאיות ובהן:
	+ מוזיאון צ'רצ'יל וחדרי המלחמה של הקבינט
* מערכת הביוב של לונדון
* מרכזי ההגנה האזרחית של לונדון
* מנהרות מתחת נהר התמזה

כמו כן, תחת העיר זורמים הנהרות התת-קרקעיים של לונדון.

בספרות ובטלוויזיה
-----------------

בין הספרים שעלילתם מתרחשת בלונדון התת-קרקעית ניתן למנות כמה מסיפורי "שרלוק הולמס", שנכתבו על ידי סר ארתור קונאן דויל; וכן הספר "לעולם לא עולם" של הסופר ניל גיימן, המתרחש כולו ב"לונדון תחתית".

לקריאה נוספת
------------

* ריצ'רד טרנץ' ואליס הילמן, 1984, *London Under London: A subterranean guide*, הוצאת ג'ון מורי, לונדון; מסת"ב 0719552885
* פיטר אקרויד, **London Under**, הוצאת וינטז', לונדון, 2011.

קישורים חיצוניים
----------------

| עיינו גם בפורטל: |
| --- |
|  | **פורטל לונדון** |

* בריטניה התת-קרקעית
**פנרפטורה** (שם מדעי: **Pennaraptora**; מילולית: "שודדים מנוצים") היא קבוצה של דינוזאורים מנירפטורים הנחשבים לאבות העופות המודרניים. הקבוצה כוללת את מרבית מיני המנירפטורים למעט האלברזאוריה והתריזינוזאוריה והיא הוגדרה בשנת 2014 בידי החוקר פות וצוותו (Foth). המאפיינים שלהם הם זנב חלול, לסת מוארכת קלה בעלת פחות שיניים, זרועות ארוכות ונוצות לאורך גופם של מרבית המינים. הנוצות שימשו לתצוגה, חימום וייתכן מאוד שכמה מהמינים הקטנים בקבוצה יכלו לדאות בין העצים.

קבוצה זו כוללת את הדינוזאורים המכילים את האב הקדמון המשותף של האובירפטור ושל הדיינוניכוס והעופות. ראשוני בני הקבוצה ידועים מסוף היורה בסין, אז התקיימו האנכיאורניס וקרוביו בעלי הכנפיים שאולי שימשו לדאייה. בגרמניה התקיים אז ראשון העופות - הארכאופטריקס.

בתוך הקבוצה נכללים 2 קבוצות עיקריות: האובירפטורוזאורים וקבוצת הפאראבס, בה כלולים הדרומאוזאוריים, הטרודוניים והדינוזאורים שדמו מאוד לעופות - אביאלאה.

מיון
----

* קבוצה אובירפטורוזאוריה (Oviraptorosauria)
	+ משפחה קאודיפטריים (Caudipteridae)
	+ משפחה אבימימיים (Avimimidae)
	+ משפחה קנגנתיים (Caenagnathidae)
	+ משפחה אובירפטוריים (Oviraptoridae)
* קבוצה פאראבס (Paraves)
	+ משפחה דרומאוזאוריים (Dromaeosauridae)
	+ משפחה טרודוניים (Troodontidae)
	+ קבוצה אביאלאה (Avialae)
		- משפחה סקנסוריופטריגיים (Scansoriopterygidae)
		- משפחה ארכיאופטריקיים (Archaeopterygidae)
		- משפחה אנכיאורניטיים (Anchiornithidae)
		- מחלקה עופות (Aves)

קישורים חיצוניים
----------------
**Going to California** (בעברית: **הולך לקליפורניה**) היא בלדה שנכתבה ובוצעה על ידי להקת הרוק האנגלית לד זפלין. השיר לקוח מתוך האלבום הרביעי חסר הכותרת של הלהקה (Led Zeppelin IV) משנת 1971.

סקירה כללית
-----------

הסגנון העממי של השיר, עם רוברט פלאנט בתפקיד הזמר הראשי, גיטרה אקוסטית של המוזיקאי ג'ימי פייג' ומנדולינה של המוזיקאי ג'ון פול ג'ונס מנוגד לרוק הכבד המוגבר המאפיין את חמש הרצועות האחרות באלבום. הגיטרה של פייג' נמצאת בכוונון D–A–D–G–B–D.[דרוש מקור]

השיר התחיל כשיר על רעידות אדמה בקליפורניה לאחר שג'ימי פייג', טכנאי הקול אנדי ג'ונס ומנהל הלהקה פיטר גרנט נסעו ללוס אנג'לס לעריכת האלבום הרביעי של לד זפלין וחוו במקרה רעידת אדמה בעוצמה חלשה. בשלב זה, הוא היה ידוע בשם "מדריך לקליפורניה". בראיון שהעניק למגזין ספין בשנת 2002 הצהיר פלאנט כי השיר "אולי קצת מביך לפעמים מבחינה לירית, אך הוא אכן סיכם תקופה בחיי כשהייתי בן 22."

בהופעות של לד זפלין ביצעה הלהקה את השיר בגרסה אקוסטית, וניגנה אותו לראשונה בסיבוב ההופעות שלהם באביב 1971 בבריטניה. גרסה חיה אחרת, מן ההופעה בארלז קורט בשנת 1975, נכללת בדיסק השני של ה־DVD של לד זפלין וכן ב־DVD של האלבום Mothership. השיר בוצע בכל ההופעות בסיבוב ההופעות האמריקאי של לד זפלין בשנת 1977.

רוברט פלאנט כלל את השיר בסיבוב הופעות הסולו שלו בשנים 1988 ו-1989 ובמופע Knebworth Silver Clef בשנת 1990. הוא ניגן אותו שוב בסיבוב ההופעות לקידום אלבומו Mighty ReArranger בתוספת קונטרבס וסינתיסייזר.

גרסאות אחרות
------------

גרסה שונה של השיר זה כלולה בדיסק השני למהדורת הדלוקס המחודשת של Led Zeppelin IV. גרסה זו מכונה (Going to California (Mandolin/Guitar Mix. זוהי גרסה אינסטרומנטלית שהוקלטה ב־29 בינואר 1971, באולפן ההקלטות הנייד "הרולינג סטונס" בהדלי גריינג' עם המהנדס אנדי ג'ונס. אורך גרסה זו 3:34 דקות, ואילו אורך השיר המקורי הוא 3:32 דקות.

קישורים חיצוניים
----------------

* מידע על היצירה "Going to California" באתר מיוזיק בריינז
* "Going to California", באתר ledzeppelin.com

הערות שוליים
------------

1. 1 2  Dave Lewis (1994), *The Complete Guide to the Music of Led Zeppelin*, Omnibus Press, מסת"ב 0-7119-3528-9.
2. ↑  Chuck Klosterman, "Not a Whole Lotta Love", *Spin*, September 2002.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: a2da6ada-671c-38f0-918a-c4dad81e9e53

 |
פרי
**פופוניה** (שם מדעי: ***Bactris gasipaes***) הוא מין דקל נפוץ באזורים הטרופיים ממרכז אמריקה עד יער האמזונאס. הוא מהווה חלק חשוב בתזונת העמים הילידים באזורי תפוצתו. 

עקב התפוצה הרחבה, לצמח שמות שונים באזורים שונים ובשפות שונות. בין השמות הנפוצים:  

באנגלית: peach-palm or pewa (טרינידד וטובגו), peyibay(e), ו-pejivalle. בספרדית: pejibaye (בקוסטה ריקה וניקרגואה), chontaduro or chantaduro (בקולומביה ואקוודור), pijuayo (בפרו), pijiguao (בוונצואלה), tembé (בבוליביה), pixbae (יש לבטא: pibá) (בפנמה), ו-cachipay (בקולומביה). בפורטוגזית: pupunheira (העץ), and pupunha (הפרי) (בברזיל).

תיאור
-----

גובה העץ עד 20 מטר. לכול עץ ייתכנו מספר גזעים. קוטר הגזע 15 עד 30 ס"מ. בראש כל גזע 15 עד 25 כפות. אורך הכפות כמטר וחצי, על בסיס עלה באורך של כמטר אחד. לרוב, בסיס העלה מכוסה קוצים ארוכים וחדים, אך קיימים פנוטיפים ללא קוצים. 

הפופוניה פורחת ומניבה לאורך כל השנה, אבל עיקר הפריחה באוגוסט עד דצמבר, והפירות מבשילים מדצמבר עד יולי.
בכל אשכול פרי, בין 50 ל-1,000 פירות. הפירות דמויי טיפה בקוטר של 3-5 ס"מ ובאורך של 4-6 ס"מ, הקליפה בגוונים של ירוק, צהוב, כתום או אדום על פי מידת הבשלות. הציפה בצבע כתום (גם כאשר הקליפה ירוקה). 

העץ צומח תחת שמש ישירה, בכל הקרקעות, החל מגובה פני הים ועד לגובה של 800 מטר מעל פני הים. הפופוניה צומחת באופן טבעי באזורים בהם יורדים 1,900 עד 6,000 מ"מ גשם בשנה.

שימושים וחשיבות כלכלית
----------------------

הרכב ל-100 גרם ציפת פרי| קלוריות | 164 |
| שומנים | 12.25 גרם |
| חלבון | 8 גרם |
| סידן | 28 מ"ג |
| זרחן | 31 מ"ג |
| ברזל | 3.3 מ"ג |
| קרוטן | 1,500 מ"ג ? |
| ויטמין B1 | 0.06 מ"ג |
| ויטמין C | 34 מ"ג |

הפופוניה היא צמח שניתן לנצל את כל חלקיו, אבל רובם אינם מנוצלים בצורה מסחרית.

בחקלאות האינדיאנית המסורתית, הפופוניה גודלה בעבור פריה, אבל היום, הפופוניה מגודלת בעיקר עבור הפקה של לבבות דקל. לפופניה יתרון בהפקה של לבבות דקל. ניתן לבצע קציר ראשון של לבבות הפופוניה כבר 18 עד 24 חודשים לאחר הנטיעה. אורך הלבבות כ-40 ס"מ והקוטר נע בין 1.5 ס"מ ל-4 ס"מ. כל עץ יכול להוציא עד 15 ייחורים, כך שתפוקת הלבבות לעץ גבוהה. מכל הקטר של פופוניה מפיקים בין 5,000 ל-12,000 לבבות דקל בשנה. התחזית לעליה עולמית בצריכת לבבות דקל הביאה לנטיעה מסיבית של מטעי פופוניה בברזיל מהצפון עד לסאו פאולו.

הפרחים הזכריים, לאחר שהם נושרים, נטחנים ומשמשים לתיבול.

לפירות טעם דומה לתירס טרי, ומרקם דומה לתפוח אדמה מבושל. את הפירות אוכלים לרוב מבושלים במים. מהפרי המבושל ניתן להכין קמח, גלידה, ריבות, מחית, לשלב בתבשילים שונים (כמו עוף בפופוניה ודבש), ומזון לבעלי חיים. 

העצה של הפופוניה בצבע חום כהה. היא קשה ודחוסה. ניתן להשתמש בעץ לבניה, יצור חכות, ולהכנת תכשיטים. השורש של הפופוניה משמש כורמיציד (קוטל תולעים). עלי הפופוניה משמשים לסכך, ולקליעה של סלים.

קישורים חיצוניים
----------------

ויקישיתוף מדיה וקבצים בנושא **פופוניה** בוויקישיתוף
* פופוניה, באתר אנציקלופדיה בריטניקה (באנגלית)

|  |  |
| --- | --- |
| מזהים טקסונומיים עריכת הנתון בוויקינתונים | 
* TPL
* EOL
* ITIS
* NCBI
* GBIF
* IPNI
* Tropicos
 |
פנצרייגר מארדר 1
פנצרייגר מארדר 3

  

**פָּנְצֵרְיֵיגר**  (**Panzerjäger**), גרמנית: **צייד טנקים**, הוא אחד משני טיפוסים של משחיתי טנקים אשר יוצרו בגרמניה הנאצית במהלך מלחמת העולם השנייה. משחיתי טנקים מטיפוס פנצרייגר היו הדור הראשון של משחיתי הטנקים הגרמנים, והם התאפיינו בהיותם חסרי צריח ובעלי גוף מחופה למחצה וכן בעצם היותם הסבות של תובות קיימות של טנקים שהתיישנו.

פיתוח
-----

הפנצרייגר היה משחית טנקים שנבנה על ידי הסרת הצריח מתובת טנק שהתיישן והחלפתו בתותח נגד טנקים. התותחים שהורכבו היו למעשה תותחים נגררים שהוסרו, יחד עם לוח מגן החזית שלהם, מהעגלה הנגררת, והרכבתם, כמו שהם, על התובה, על מנת לאפשר להם ניידות טובה יותר.

פיתוח הפנצרייגרים החל לפני תחילת מלחמת העולם השנייה ונמשך עד לשנת 1943, עת שמשחיתי הטנקים הכבדים והמוגנים יותר מטיפוס יאגדפנצר (Jagdpanzer, מגרמנית: טנק צייד) תפסו את מקומם. פנצרייגרים המשיכו לשרת עד תום המלחמה.

התובות ששימשו להרכבת הפנצרייגרים היו בעיקר תובות של טנקים מיושנים ושל טנקים שנתפסו שלל, מה שהוזיל את עלויות הבנייה שלהם ואפשר להשמיש ציוד מיושן שהיה חסר ערך לכלי לחימה אפקטיבי. למרות מספר חסרונות שנבעו ממדיניות זו, דוגמת שריון קל מידי וצדודית גבוהה, הוכיחו הפנצרייגרים את עצמם מוצלחים במשימה עבורה תוכננו.

פעילות מבצעית
-------------

פנצרייגרים הופעלו בדרך כלל במסגרת גדודית כחלק מדיוויזיית פנצרים או חיל רגלים משוריין (חרמ"ש), במטרה להתמודד עם העדיפות המספרית הגבוהה של טנקי בעלות הברית.

דגמים
-----

דוגמאות למשחיתי טנקים מטיפוס פנצרייגר:

* פנצרייגר 1 - תותח נגד טנקים 47 מ"מ על תובת פנצר 1
* מארדר 1 - תותח 75 מ"מ על תובת טנק שלל צרפתי מסוג לוריאן 37L‏
* מארדר 2 - תותח 75 מ"מ על תובת פנצר 2
* מארדר 3 - תותח 75 מ"מ על תובת טנק צ'כי מסוג פנצר 38t‏
* נאזהורן - תותח 88 מ"מ על תובה שהורכבה מחלקים של טנקי פנצר 3 ופנצר 4

ראו גם
------

* משחית טנקים
* יאגדפנצר

קישורים חיצוניים
----------------

ויקישיתוף מדיה וקבצים בנושא **פנצרייגר** בוויקישיתוף

הערות שוליים
------------

1. ↑  יחידות אלה כונו "פנצרגרנדיר" (Panzergrenadier).

|  |  |
| --- | --- |
| בקרת זהויות עריכת הנתון בוויקינתונים | 
* GND: 4384464-9

 |
"**Golden Skans**" ("**גולדן סקנס**") הוא שיר שיצא על ידי להקת קלקסונס הלונדונית ב-22 בינואר 2007, מתוך אלבומה הראשון *Myths of the Near Future*, שיצא ב-29 בינואר 2007. השיר הגיע למקום ה-16 במצעד הסינגלים הבריטי ב-14 בינואר, טיפס למקום ה-14 בשבוע הבא, והגיע בסופו של דבר למקום השביעי.

במאי 2007, מגזין *NME* הציב את "Golden Skans" במקום ה-40 ברשימת "50 המנוני האינדי הטובים אי פעם". בדצמבר 2007, *NME* בחר ב-"Golden Skans" כסינגל הטוב ביותר של השנה. באוקטובר 2011, *NME* מיקמה את השיר במקום ה-97 ברשימת "150 השירים הטובים ביותר ב-15 השנים האחרונות".

שם השיר
-------

על פי ראיון ברדיו עם הלהקה, השם "גולדן סקנס" נגזר משמו של גוף תאורה הנקרא בשם דומה באנגלית ("Golden Scan")  המיוצר על ידי חברת התאורה קליי פאקי.[דרוש מקור]

קליפ וידאו
----------

הקליפ של השיר, בבימויו של סאאם פאראחמאנד, מושפע מאוד מהקליפ לשיר "Can You Feel It" של חמישיית הג'קסונים. בקליפ חברי הלהקה מופיעים רטובים לחלוטין, הם מכוסים בסרטים צבעוניים ושוברים חפצי זכוכית שונים.

גרסות כיסוי
-----------

השיר כוסה בלייב לאונג' ברדיו 1 של ה-BBC בהזדמנויות שונות על ידי מארק רונסון ועל ידי להקת קייזר צ'יפס.

קישורים חיצוניים
----------------

* מידע על הסינגל "Golden Skans" באתר מיוזיק בריינז
* מידע על היצירה "Golden Skans" באתר Discogs

הערות שוליים
------------

1. ↑  "150 Best Tracks Of The Past 15 Years - NME". 6 באוקטובר 2011. `{{cite web}}`:  (עזרה)
2. ↑  "Clay Paky - Golden Scan 4". אורכב מ-המקור ב-17 בפברואר 2014. נבדק ב-2 בספטמבר 2013. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 20e869b9-80bc-3cc6-94ec-75f9a917d93d

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"Golden Skans"**.
מטבע זהב בן 5 גרם שהטביע יוליוס פופר
יוליוס פופר, מהנדס יהודי יליד רומניה, שגילה מקור זהב בארץ האש והמציא מתקן להפקת זהב
**פופר** (בספרדית: **Popper**) הוא כינוי מקובל בנומיסמטיקה עבור מטבעות זהב שנטבעו על ידי יוליוס פופר בתקופת הבהלה לזהב בארץ האש.

יוליוס פופר גילה חולות עשירים בזהב באי הגדול, בארכיפלג ארץ האש, המציא מכשיר להפקה יעילה של זהב מהחולות והפיק כמויות משמעותיות של זהב. פופר השתמש בחלק מהזהב שהפיק להטבעת מטבעות זהב ששימשו אותו לתשלום בטריטוריה שנשלטה על ידו בארץ האש.

בשנת 1889 הטביע פופר מטבעות באי הגדול של ארץ האש וגם בבואנוס איירס. בארץ האש ההטבעה הייתה של חמשת אלפים מטבעות בערך נקוב של גרם אחד ואלף מטבעות בערך נקוב של חמישה גרמים. הטבעה זו הייתה גסה למדי. בבואנוס איירס הטביע מטבעות מתוך 175 קילוגרמים של זהב.

מחירו של מטבע זהב פופר בערך נקוב של גרם אחד מוערך ב-650 דולרים של ארצות הברית ומטבע בערך נקוב של חמישה גרמים מוערך במחיר 3,000 דולרים.

כמה מהתבניות, ששימשו להטבעת המטבעות, שמורות ב-Museo del Fin del Mundo (מוזיאון סוף העולם) באושואיה וב-Museo Numismatico del Banco de la Nacion (מוזיאון הנומיסמטי של הבנק הלאומי) בבואנוס איירס. התאחדות HANIS (התאחדות למען היסטוריה, אנתרופולוגיה, והתחום הטבעי של איי הדרום ואנטארקטיקה) בשיתוף פעולה עם מוזיאון סוף העולם שחזרו ב-1994 את התבניות והטביעו סדרת מטבעות מוגבלת של גרם אחד. מטבעות מסדרה זו נמכרות באופן שוטף במוזיאון בצירוף תעודה המעידה על מקורן.

ראו גם
------

* הבהלה לזהב (ארץ האש)

קישורים חיצוניים
----------------

* המטבע של ארץ האש (בספרדית)
**פופו** (באנגלית: **Foofur**) היא סדרת אנימציה אמריקאית לילדים בת 46 פרקים שהופקה לטלוויזיה על ידי האנה ברברה בין השנים 1986 - 1988 אשר מבוססת על קומיקס בלגי מאת המאייר פרדי מוניקנדאם (היוצר של ה"הזרבובים"). בישראל הסדרה שודרה בערוץ הראשון בדיבוב לעברית ב-1990.

את שיר הפתיחה של התוכנית בגרסתה העברית ביצעה חני נחמיאס.

לאורך השנים יצאו לשווקים בארצות הברית חלק גדול של פרקי הסדרה על גבי קלטות וידאו.

תקציר העלילה
------------

עלילת הסדרה מתמקדת בכלב ציד כחול ורזה בשם פופו. לאחר שבעליו של פופו מת, פופו הופך ליורש החוקי של בית גדול ומפואר. האפוטרופוסית האחראית לקיום הצוואה - גברת אסקרו איננה מרוצה מסידור זה ומשום כך מנסה למכור את הבית.

לפופו מגוון רחב של חברים המתגוררים איתו בביתו (בנוסף לפופו חיים איתו בבית 5 כלבים וחתול):  

בת אחיו (גרסה קטנה של פופו), כלבת קוקר ספניאל מתנשאת בשם הייזל ובעלה פריץ-קרלוס (כלב קטן עם שפם), כלב בולדוג ענק בשם לואי, כלבת רועים בשם אנאבל (אשר מאוהבת בלואי) וחתול רחוב הלובש בנדנה ובעל מיומנויות קארטה בשם פנסר.

גברת אסקרו איננה יודעת על כך שחבריו של פופו מתגוררים בבית יחד עמו. לעיתים קרובות כלבת הצ'יוואווה של גברת אסקרו מנסה לחשוף בפני גברת אסקרו את שותפיו של פופו ללא הצלחה.
אף על פי שגברת אסקרו מנסה למכור את הבית, פופו וחבריו מצליחים בשיתוף פעולה להפחיד את כל הקונים הפוטנציאליים מבלי שהיא יודעת שהם אחראים לכך. בנוסף, בכל פרק נאלצת הכנופיה להתמודד עם שני תופסי כלבים בשם מל והארווי.

קישורים חיצוניים
----------------

* "פופו", במסד הנתונים הקולנועיים IMDb (באנגלית)
* פופו, במיזם "אישים" לתיעוד היצירה הישראלית
**ארמנדו דיאז** (**Armando Vittorio Diaz**; 5 בדצמבר 1861, נאפולי – 28 בפברואר 1928, רומא) היה גנרל איטלקי, ראש המטה הכללי של הצבא המלכותי במלחמת העולם הראשונה. דיאז היה שר המלחמה ו"מרשל של איטליה" (Maresciallo d'Italia) - הדרגה הגבוהה ביותר בצבא האיטלקי משנת 1924, וקיבל את אות "הדוכס של המלחמה" (Duca della Vittoria) בסוף המלחמה.

לפי מסורת משפחתו, היא ממוצא ספרדי, והגיעה לנאפולי במאה ה-16 עם שארל השלישי, דוכס בורבון, לאחר שהשלים כיבוש חלקים מאיטליה. שם משפחתו קיים גם בקרב יהדות איטליה ומכאן ההשערה כי יש לו שורשים יהודיים.

ביוגרפיה
--------

דיאז נולד ברובע Mercato San Severino שבנאפולי, ולמד באקדמיה הצבאית לארטילריה בטורינו. דיאז היה לקולונל ברגימנט הרגלים 93 במלחמה האיטלקית-עות'מאנית וג'נרל מייג'ור בשנת 1914. עם פרוץ מלחמת העולם הראשונה צורף למטה של הגנרל לואיג'י קאדורנה. בשנת 1916 קודם לדרגת גנרל ומונה לפקד על החטיבה ה-43 ומשם על הדיוויזיה ה-49, ולאחר מכן על הקורפוס ה-23.

באוקטובר 1917, לאחר שהצבא האיטלקי נחל תבוסה קטלנית בקרב קפורטו, הוא מונה למחליפו של קאדורנה כראש המטה הכללי של הצבא האיטלקי. דיאז ארגן את הצבא מחדש במערכה על מונטה-גראפה (Monte Grappa) והצליח לעצור את הפלישה של האוסטריים על גדות נהר פיאבה לאחר קרבות עקובי דם. לאחר גיוס של מחזור 1899 יצא למתקפה נגדית לקרב ויטוריו ונטו ב-4 בנובמבר 1918 שפתח לו את הדרך לווינה. כמה ימים אחרי הקרב נחתם הסכם שביתת נשק לאחר כניעה כללית של צבא אוסטריה.

התואר של Duca della Vittoria הוענק לדיאז על ידי המלך. העם העריץ אותו במיוחד לאחר שהפסיק את שיטת הענישה הצבאית, שמקורה רומאי. למשל הכחדת העשירי, שהיא שיטה שנועדה להגברת המשמעות ביחידות צבא מרדניות או פחדניות. בשיטת הכחדת העשירי חייל אחד מתוך עשרה נבחר בהגרלה ונרצח על ידי חבריו. שיטה זו הייתה מקובלת בצבא האיטלקי ביחידות שמיאנו לצאת להתקפות נגד אויב שהיה מוגן בחפירות.

בשנת 1922 דיאז שירת כשר המלחמה בממשלת מוסוליני. מסיבות בריאותיות פרש לאחר שנתיים. הוא נפטר בשנת 1928, בגיל 66, ברומא.

קישורים חיצוניים
----------------

ויקישיתוף מדיה וקבצים בנושא **ארמנדו דיאז** בוויקישיתוף
* ארמנדו דיאז, באתר אנציקלופדיה בריטניקה (באנגלית)
* ארמנדו דיאז, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12103451b (data)
* GND: 118880195
* ISNI: 0000 0000 8085 5148
* LCCN: n2002034182
* MusicBrainz: 9d6543fb-cf08-4acd-985b-345ce0fa93ac
* NARA: 10597354
* SNAC: w6f231dg
* SUDOC: 150502761
* VcBA: 495/77304
* VIAF: 5729160
* WorldCat: lccn-n2002034182

 |
**איברהים דורו** (בבוסנית: **Ibrahim Duro**; נולד ב-26 באפריל 1970) הוא כדורגלן עבר בוסני ששיחק בעמדת הקשר ובעיקר בעמדת הקיצוני השמאלי, וזאת בשל מהירותו הרבה ויכולת הכדרור שלו.

קריירת משחק
-----------

דורו נולד בעיר קוניץ' שביוגוסלביה ובגיל נוער שיחק בקבוצה המקומית בסרייבו. דורו עלה לקבוצת הבוגרים אך עד מהרה נאלץ לעזוב את הקבוצה בעקבות השבתת הליגה המקומית עקב המלחמות באזור ועבר לשחק בקרואטיה. תחילה חתם בהיידוק ספליט ובהמשך עבר לשיבניק. 

בעונת 1997/1998 חתם דורו במכבי חיפה שאותה אימן גיורא שפיגל. הקבוצה לא הצליחה במאבקיה בליגה ושפיגל אף פוטר במהלך העונה. אולם, תחת הדרכתו של מחליפו, דניאל בריילובסקי, זכתה הקבוצה בגביע המדינה לאחר שניצחה בגמר את הפועל ירושלים, משחק שבו דורו בישל את השער הראשון והשני בהארכה. גם עונת 1998/1999 לא הייתה מוצלחת עבור חיפה בזירה המקומית, אולם כמחזיקת גביע המדינה, השתתפה הקבוצה בגביע אירופה למחזיקות גביע ורשמה קמפיין מוצלח כשהודחה רק בשלב רבע הגמר לאחר שניצחה בשלבים הקודמים את גלנטורן, ס.ו. ריד ופריס סן ז'רמן. דורו שותף ברוב המשחקים ואף כבש שער במשחק נגד ריד בקריית אליעזר.
דורו נחשב לשחקן אמוציונלי המרבה להתווכח עם השופטים, ובמהלך הקדנציה בחיפה הורחק פעמיים.

בעונת 1999/2000 עבר מחיפה להפועל כפר סבא עמה ירד לליגה השנייה. את העונה הבאה פתח באותה הליגה במדי מכבי אחי נצרת.

ב-2001 שב לקבוצה ממנה הגיע לישראל, נ.ק. זאגרב, ובעונת 2001/2002 זכה עמה באליפות היחידה בתולדותיה. ב-2003 עבר לשחק ברייקה וב-2004 עבר לשחק בססבטה מהליגה השנייה.

דורו רשם שתי הופעות במדי נבחרת בוסניה. בסוף שנות התשעים, כשהוענקה לו אזרחות קרואטית, כבר לא יכול היה לשחק בשורות נבחרת קרואטיה בשל ההופעות שערך בנבחרת בוסניה קודם לכן.

לדורו אח בשם סמיר המשחק בזניצה.

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams
* דף השחקן של איברהים דורו(הקישור אינו פעיל), באתר הרשמי של מכבי חיפה

הערות שוליים
------------
**ארמנד מויאל** (בצרפתית: **Armand Mouyal**; ‏13 באוקטובר 1925 - 15 ביולי 1988) היה סייף צרפתי-יהודי. זכה במדליות ארד אולימפית (מלבורן 1956) בדקר קבוצתי ואלוף העולם (גדנסק 1957) בדקר אישי, בעל 8 מדליות עולמיות מהן 2 זהב.

ביוגרפיה
--------

מויאל נולד וגדל באוראן, אלג'יריה. הוא היה קצין משטרה צרפתי. החל להתאמן בסיף בתחילת שנות ה-50 וזכה באליפות צרפת בדקר אישי בשנים 1952, 1953, 1954, 1957 ו-1959.

באולימפיאדת הלסינקי (1952) השתתף מויאל בתחרות בדקר אישי בסיבוב הראשון שבו ניצח 3 קרבות והפסיד ב-4 קרבות ולא עלה לסיבוב השני ובתחרות הקבוצתית הוא עלה לשלב רבע הגמר וסיים במקום שמיני.

בשנת 1955 דורג מויאל במקום חמישי בעולם.

באולימפיאדת מלבורן (1956) זכה מויאל במדליית ארד בתחרות הקבוצתית בדקר והגיע לשלב חצי הגמר בדקר אישי וסיים במקום עשירי. באותה שנה דורג במקום שמיני בעולם.

באליפות העולם שנערכה בפריז בשנת 1957 זכה מויאל במדליית זהב בתחרות בדקר אישי.

באולימפיאדת רומא (1960) סיים מויאל במקום שביעי בתחרות האישית בדקר. במדליית הכסף זכה היהודי אלן ג'יי מבריטניה ובמקום שישי סיים היהודי בן ארצו איב דרייפוס. נוסף לכך, הוא סיים במקום תשיעי בתחרות הקבוצתית בדקר.

הנצחה
-----

ב-1988 הונצח מויאל ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

קישורים חיצוניים
----------------

* ארמנד מויאל, באתר olympedia.org
* ארמנד מויאל, באתר *Sports 123* (באנגלית)
* ארמנד מויאל, באתר *Jews in Sports* (באנגלית)

הערות שוליים
------------

1. ↑  ארמנד מויאל, באתר  *International Jewish Sports Hall of Fame* (באנגלית)
פירוש נוסף ערך זה עוסק בעיר בבולגריה. אם התכוונתם למייסד האימפריה הבולגרית הראשונה, ראו  אספרוך (שליט בולגריה).

**אִיסְפֶּרִיך** (בבולגרית: **Исперих**) היא עיר בצפון מזרח בולגריה, השנייה בגודלה במחוז ראזגרד ושוכנת כ-307 ק"מ מהבירה סופיה ו-40 ק"מ מבירת המחוז ראזגרד. איספריך שקרויה על שמו של אספרוך מייסד האימפריה הבולגרית הראשונה, נודעת גם בשמה העות'מאני **קֶמָאלָאר** וממוקמת במישור הדנובה, צפונית להרי הבלקן. כ-7 קילומטרים צפונית מערבית לעיר מצוי הקבר התראקי בסוושטארי שהוא אתר מורשת עולמית ובסמיכות אליה מאוזוליאום ובית תפילה בקטשי בן המאה ה-17.

היסטוריה
--------

ב-1545 נוסד היישוב כאשר משפחתו של מהגר עות'מאני בשם כמאל התיישבה במקום ולאורך שנים ארוכות כונה היישוב קמאלאר על שמו. גם לאחר תבוסת האימפריה העות'מאנית במלחמה העות'מאנית-רוסית (1877-1878) והקמת נסיכות בולגריה נותר היישוב בשמו המקורי. ב-1960 שונה שמו של היישוב לאיספריך והוא זכה למעמד של עיירה.

דמוגרפיה
--------

אוכלוסיית העיר נמצאת במגמת קיטון (תמותה לעומת ילודה ובמגמת הגירה שלילית, בעיקר הגירת עבודה למערב אירופה. בין 2000 – 2009 קטנה אוכלוסיית איספריך ב-7.1%. שיעור הילודה הוא 10 נפשות לכל 1,000 תושבים, לעומת שיעור התמותה העומד על 15.1 נפשות לכל 1,000 תושבים. 50.5% מקרב האוכלוסייה הן נשים ו-49.5% הם גברים. כמחצית מתושבי העיירה הם ממוצא טורקי, 40% הם בולגרים וכ-10% הם צוענים.

אקלים
-----

באיספריך שורר אקלים ממוזג עם השפעה יבשתית מקצינה, הגורמת להפרשי טמפרטורות משמעותיים בין הקיץ לחורף וכמות משקעים נמוכה יחסית לממוצע הארצי, העומדת על 656 מילימטרים בשנה. החודש הגשום בשנה הוא יוני והשחון הוא פברואר. שלגים יורדים מנובמבר ועד אפריל. הטמפרטורה השנתית הממוצעת היא 10.3oc וערכי הקיצון נעים ממינוס 2oc בינואר ועד 24oc ביולי.

קישורים חיצוניים
----------------

ויקישיתוף מדיה וקבצים בנושא **העיר איספריך** בוויקישיתוף
* 

* אתר האינטרנט הרשמי של איספריך

הערות שוליים
------------

1. ↑  איספריך-סקירה היסטורית באתר הרשות המקומית איספריך (בבולגרית).
2. ↑  איספריך-פרופיל אקלימי באתר הרשות המקומית איספריך (בבולגרית).

| רשויות מקומיות וערי מחוז ראזגרד שבבולגריה |
| --- |
| 

|  |  |
| --- | --- |
| ראזגרד • איספריך • קובראט • צאר קאלויאן • זאווט • לוזניצה • סמואיל | מחוז ראזגרד |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566715505171
* NKC: ge919642
* VIAF: 138535446
* WorldCat (עם VIAF): 138535446

 |
**איברהים פארס אל-יאזורי** (ערבית: **ابراهيم اليازوري**; נולד 1941) הוא ממקימי ומנהיגי תנועת הטרור חמאס.

ביוגרפיה
--------

איברהים פארס אל-יאזורי נולד בשנת 1941 בכפר בית דאראס שבקרבת אשדוד. במהלך מלחמת העצמאות ברחה משפחתו לרצועת עזה והתגוררה במחנה הפליטים בח'אן יונס. בשנת 1960 יצא למצרים ולמד רוקחות באוניברסיטת קהיר. במהלך לימודיו נחשף לתורת האחים המוסלמים והצטרף לתנועה. בעקבות ניסיונות החתירה תחת משטר נאצר בידי מנהיג האחים המוסלמים סייד קוטב, חברי התנועה נעצרו בידי השלטונות במצרים. בשנת 1965 נעצר אל-יאזורי ושהה במעצר במשך כשנה. בשנת 1966 שוחרר וחזר לרצועת עזה.

בחזרתו לרצועה אל-יאזורי החל לעבוד בבית החולים שיפא בעזה. כמו כן המשיך את פעילותו במסגרת האחים המוסלמים, שהנהגתם ברצועה הייתה בידי אחמד יאסין. בשנת 1973 סייע אל-יאזורי ליאסין בהקמת המוג'מע האסלאמי, אגודת רווחה דתית שפעלה לפי עקרון הדעוה להשבת האוכלוסייה לחיק האסלאם. בשנת 1975 פוטר מעבודתו בשיפא ופתח בית מרקחת פרטי. היה חבר בוועד הפועל של הסהר האדום ברצועת עזה, ובשנים 1981-1985 היה חבר באגודת הרופאים ברצועה. כמו כן שימש כמרצה באוניברסיטה האסלאמית בעזה. בשנת 1984 בעקבות מעצרו של יאסין מונה אל-יאזורי למזכיר הכללי של המוג'מע.. יאסין השתחרר מהכלא בשנת 1985 במסגרת עסקת ג'יבריל, אך בשובו לעזה הודיע על התפטרותו מנשיאות המוג'מע, ולכן אל-יאזורי המשיך להחזיר בתפקיד זה.

אל-יאזורי נמנה עם מקימי תנועת חמאס בפרוץ האינתיפאדה הראשונה. ב-10 בדצמבר הוזמן לביתו של אחמד יאסין, וביחד עם בכירים נוספים הוחלט על הקמת תנועה שתבצע ג'יהאד אקטיבי כנגד ישראל. כחבר מפקדת התנועה היה אל-יאזורי ממונה על פעילות חמאס בעיר עזה. כמו כן שימש כיועצו האישי של יאסין, כחבר ועדת הבריאות של הארגון וכאחראי על קשרי החוץ. יחד עם שאר המייסדים כיהן גם כחבר הוועד הפועל של התנועה. בספטמבר 1988 נעצר אל-יאזורי במסגרת גל מעצרים כנגד בכירי החמאס, ונידון ל-27 חודשי מאסר. בינואר 1991 שוחרר מן הכלא, וחזר לשמש כמזכ"ל המוג'מע וכבכיר בהנהגה הפוליטית של חמאס.

חיים אישיים
-----------

אחד מבניו של אל-יאזורי נהרג בחיסול הממוקד של אחמד יאסין ב-22 במרץ 2004.

הערות שוליים
------------

1. ↑  גיא אביעד, **לקסיקון חמאס**, עמ' 116.
2. ↑  מיכאל מילשטיין, **המהפכה הירוקה: דיוקנה החברתי של תנועת החמאס**, עמ' 165.
3. ↑  גיא אביעד, **לקסיקון חמאס**, עמ' 116.
4. ↑  שלומי אלדר, **להכיר את חמאס**, עמ' 24-25.
5. ↑  אביבה שאבי ורוני שקד, **חמאס: מאמונה באללה לדרך הטרור**, עמ' 34-35.
6. ↑  גיא אביעד, **לקסיקון חמאס**, עמ' 116.
7. ↑  גיא אביעד, **לקסיקון חמאס**, עמ' 116
**ZNS-TV** הוא משדר הטלוויזיה הלאומי המופעל על ידי תאגיד השידור של איי בהאמה.

שני משדרי ZNS-TV - המשרתים את נסאו ופריפורט - הם תחנות השידור האלחוטיות היחידות באיי בהאמה; שאר המדינה יכולה לצפות בערוצים אלו (ובערוץ פרטי נוסף) באמצעות חברה פרטית, בעלת רישיון בלעדי להפעלת שירותי טלוויזיה בכבלים עד לשנת 2009.

היסטוריה
--------

הערוץ החל את דרכו בשנת 1977 כשהחל לשדר תוכניות בידור, חינוך ואקטואליה לתושבי איי בהאמה.

באוקטובר 2010 תאגיד השידור של איי בהאמה (ה-BCB) עבר שינוי מבני משמעותי. כ-80 עובדים פוטרו, פיטורים שהציתו ויכוח ציבורי נוסף. מבין המפוטרים היו כאלו שבחרו בחבילת פיצויים שהוצעה על ידי הממשלה, וכאלו שרצו לנתק את הקשר שלהם עם תאגיד השידור של המדינה. ממשלות אחרות הכריזו כי ה-BCB מהווה נטל משמעותי על התקציב הציבורי מזה שנים, ויש לו מעט מאוד הכנסות.

ב-14 בדצמבר 2011 הודיעה ZNS-TV כי היא מתכננת להמיר את שידוריה לשידורים דיגיטליים, עם היכולת להוסיף האזנה ניידת.

הנהלה
-----

* מנכ"לית: דיאנה סוואן (נכון ל-2018).
* סגן מנכ"לית: קייליזר דבו לקס (נכון ל-2018).
* מפקח פיננסי: יוג'ין היגס (נכון ל-2018).

קישורים חיצוניים
----------------

* אתר האינטרנט הרשמי של ZNS-TV
* TV Radio World

הערות שוליים
------------

1. ↑  Bahamas national TV to get multi-million dollar digital upgrade – video | The Bahamas Investor, www.thebahamasinvestor.com (באנגלית)
**רמי צור** (נולד ב-23 בפברואר 1977) הוא קיאקיסט ישראלי-אמריקאי.

חייו
----

צור נולד בארצות הברית ואומץ על ידי משפחתו הישראלית כשהיה תינוק, הוא החל להתאמן בשייט קיאקים בשנת 1987, בשנת 1995 הוא השתתף באליפות העולם לצעירים שנערכה ביפן ודורג במקום הרביעי.

צור הבטיח את מקומו במשלחת הישראלית לאולימפיאדת סידני, הוא התחרה יחד עם רועי ילין בקיאק זוגי למרחק 1000 מטרים ודורג במקום ה-13 ובקיאק זוגי למרחק 500 מטרים שבו דורג במקום ה-16.

לאחר שלא מצא את עצמו את מבחינה מקצועית בישראל צור חזר לארצות הברית והחל להתחרות למענה, בשנת 2002 הוא זכה במדליית זהב בתחרות גביע העולם שנערכה בגרמניה באותה שנה באליפות העולם בסביליה הוא סיים במקום השישי.

צור הבטיח את מקומו במשלחת האמריקאית לאולימפיאדת אתונה, הוא התחרה בקיאק יחיד למרחק 500 ודורג במקום העשירי. לאחר האולימפיאדה צור נפצע בעמוד השדרה וכתוצאה מניתוח הוא היה מושבת למשך שלושה חודשים. צור ניצח במבחנים האמריקאים בשנת 2006 ובשנת 2007 והבטיח את מקומו במשלחת האמריקאית לאולימפיאדת בייג'ינג.

קישורים חיצוניים
----------------

* רמי צור, ברשת החברתית טוויטר
* רמי צור, באתר olympedia.org

|  משלחת ישראל לאולימפיאדת סידני (2000)  |
| --- |
| אתלטיקה **אתלטיקה** | אלכס אברבוך • כפיר גולן • גדעון יבלונקה • טומי כפרי • קונסטנטין מטוסביץ' • רוגל נחום • אלכסנדר פורחומובסקי • דני קרסנוב |
| ג'ודו **ג'ודו** | אורית בראון • אריק זאבי • גיל עופר |
| היאבקות **היאבקות** | מיכאל ביילין • יורי יבסייצ'יק • גוצ'ה ציציאשווילי |
| התעמלות אמנותית **התעמלות אמנותית** | אור טוקייב |
| סיף **סיף** | איילת אוחיון |
| קליעה **קליעה** | אלכסנדר דנילוב • גיא סטריק |
| קיאק **קיאק** | רועי ילין • ליאור כרמי • לריסה פסחוביץ' • רמי צור • מדליית ארד למיכאל קולגנוב מיכאל קולגנוב |
| שחייה **שחייה** | אורן אזרד • איתן אורבך • ורד בורוכובסקי • עדי ביכמן • יואב ברוק • יואב גת • מיקי חליקה • יואב מאירי • אלכסיי מנז'ולה • טל שטריקר |
| שיט **שיט** | עמית ענבר • מיכל היין • אלעד רונן • אלי צוקרמן • ענת פבריקנט • שני קדמי |
**מאתוש ברו** (בסלובקית: **Matúš Bero**; נולד ב-6 בספטמבר 1995 באילאבה שבסלובקיה) הוא כדורגלן סלובקי המשחק בעמדת הקשר בקבוצת בוכום ובנבחרת סלובקיה.

קריירת מועדונים
---------------

### א.ס. טרנצ'ין

ברו גדל במחלקת הנוער של א.ס. טרנצ'ין מליגת העל הסלובקית. ב-21 ביולי 2013 ערך ברו את הופעת הבכורה שלו במועדון, כששיחק 90 דקות בהפסד 1–2 לספרטק טרנבה במסגרת המחזור השני בליגה. ב-17 במרץ 2014 הבקיע ברו את שער הבכורה שלו במועדון, שער בדקה ה-82 בניצחון 1–3 על דוקלה באנסקה ביסטריצה במסגרת המחזור ה-22 בליגה. בעונתו הראשונה בקבוצה הבוגרת ערך ברו 26 הופעות ליגה, בהן הבקיע שלושה שערים.

בעונת 2014/2015 ערך ברו 18 הופעות ליגה והבקיע חמישה שערים, כשהוא עוזר לקבוצתו לזכות באליפות סלובקיה ובהגביע הסלובקי. בעונת 2015/2016 זכתה א.ס. טרנצ'ין בדאבל בפעם השנייה ברציפות, כשברו, בעונת השיא שלו, מבקיע 15 שערים ב-30 הופעות ליגה, ביניהם שלושער ב-26 בספטמבר 2015 בניצחון 0–3 על סקליצה במסגרת המחזור ה-11. בתחילת עונת 2016/2017 ערך ברו 3 הופעות ליגה במועדון.

### טרבזונספור

ב-5 באוגוסט 2016 חתם ברו בטרבזונספור מליגת העל הטורקית. ב-20 באוגוסט הוא ערך את הופעת הבכורה שלו במועדון, כשנכנס כמחליף בדקה ה-82 בניצחון 0–2 על קסימפשה במסגרת המחזור הראשון בליגה.

ב-27 ביוני 2023 חתם בבוכום מהבונדסליגה.

קריירה בינלאומית
----------------

ב-27 במאי 2016 ערך ברו את הופעת הבכורה שלו בנבחרת סלובקיה, כששיחק 79 דקות בניצחון 1–3 על נבחרת גאורגיה במשחק ידידות.

תארים
-----

א.ס. טרנצ'ין
* אליפות סלובקיה (2): 2014/2015, 2015/2016
* הגביע הסלובקי (2): 2014/2015, 2015/2016

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
**איברהים קומה** (בצרפתית: **Ibrahim Koma**; נולד ב-5 בנובמבר 1987) הוא שחקן קולנוע וטלוויזיה צרפתי.

קורות חיים
----------

קומה נולד ברובע ה-20 של פריז להורים שהיגרו מבמקו שבמאלי מספר שנים לפני לידתו. הוא גדל באטוני (צר') שברמות הסן (בפרברים המערביים של פריז). אחיו הבוגר הוא שחקן הקולנוע והטלוויזיה דיוק קומה (צר').
בגיל 10 הופיע לראשונה בטלוויזיה, בפרק שבסדרה הבלשית המצליחה, "נאווארו" (אנ') בכיכובו של רוז'ה חנין (אנ'). בגיל 14 כיכב בקומדיה "Fais-moi des vacances" (עשה לי חופשות) – סרט הבכורה של הבמאי דידייה ביוול (צר') המתאר את הרפתקאות צמד נערים בניסיונם לצאת מחוץ לעיר לחופשת קיץ כמו מרבית בני גילם.

את פרסומו המשמעותי עשה כשהשתתף ב-57 פרקים בשבע עונות (2008-2002) של אופרת הסבון, Sous le soleil (אנ'), ששודרה במקור בערוץ TF1 ובמקביל במדינות רבות ברחבי העולם, בתפקיד זאכרי – יתום המאומץ על ידי אחת מגיבורות הסדרה ובן זוגה.
קומה פרש מלימודיו בבית הספר התיכון בגיל 16 כדי להתמסר לעיסוקו הקולנועי. החל ללמוד בבית ספר למשחק מיסודם של קלוד (צר') ודומיניק וירו (צר'). כמו כן למד ב-2011 ב"מעבדה ליצירת שחקנים" של הלן זידי (צר'). באותן שנים המשיך להשתתף בתפקידים זעירים בקולנוע ובתפקידי אורח בסדרות שונות בטלוויזיה הצרפתית.

תפקידו המשמעותי הבא בסרט באורך מלא היה ב-2013 בסרטו של הבמאי ז'וליין אברהם, La Cité rose (העיר בוורוד) (צר'), בו שיחק לצד אחיו דיוק, שעבור משחקו בו, נכלל ברשימת המועמדים לפרס סזאר של 2014 בקטגוריה "השחקן המבטיח ביותר"..

ב-2014 השתתף בסרט הקומי שזכה לפרסום רב יותר, "הקרוקודיל מבוטסוואנה" (אנ'), בו גילם כדורגלן צעיר הזוכה לחוזה ממועדון ספרדי גדול אך לפני כן נוסע למולדת הוריו, בוטסוואנה, שם מעוניין השליט הרודן לצרף אותו לנבחרתו הלאומית.

ב-2016 שיחק בתפקיד הראשי בסרט הצרפתי-סנגלי, "וולו", בבימויו של דאודה קוליבאלי, העוסק בסחר הסמים במאלי. קומה גילם את דמותו של צעיר המאוכזב מאי יכולתו להתקדם בעבודתו ופונה לסחר בסמים בו הוא מצליח ומטפס בסולם הארגוני של הסחר הנרחב בסמים במדבר סהרה ובאזור שמדרום לו. הסרט זכה לביקורות חיוביות בפסטיבלים בהם הוצג וקומה אף זכה בפרס השחקן הטוב ביותר בפסטיבל FESPACO ב-2017, אך בהקרנות המסחריות נכשל הסרט.

ב-2017 שיחק בסרטו של הבמאי ברני גולדבלט (אנ'), "Wallay", המספר את סיפורו של ילד צרפתי עירוני בן 13 אשר נשלח על ידי אביו לכפר מולדתו בבורקינה פאסו ונאלץ ללמוד לחיות בסביבה שונה לגמרי מזו שבה גדל. קומה גילם את בן דודו הכפרי של הילד.

בשנת 2021 שיחק בסדרה של רשת BBC "מסביב לעולם בשמונים יום" המבוסס על הספר באותו שם מאת ז'ול ורן. באותה שנה שיחק בסרט הבינלאומי "*As Far as I Can Walk"*; אשר הוקרן בבכורה בפסטיבל קרלובי וארי שם קטף חמישה פרסים בין היתר בגלובוס הבדולח.

קישורים חיצוניים
----------------

ויקישיתוף מדיה וקבצים בנושא **איברהים קומה** בוויקישיתוף

* איברהים קומה, במסד הנתונים הקולנועיים IMDb (באנגלית)
* איברהים קומה, באתר AllMovie (באנגלית)
* איברהים קומה, במסד הנתונים הקולנועיים KinoPoisk (ברוסית)

הערות שוליים
------------

1. ↑  קביעה זו מבוססת על כך שאחיו, דיוק קומה (צר'), שנולד ב-1980, היה פעוט בעת הגירת המשפחה
2. ↑  Et les présélectionnés pour le César du Meilleur Espoir sont... באתר לה פיגארו, 17 בינואר 2014

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14536848v (data)
* ISNI: 0000 0000 0278 660X
* SUDOC: 181710463
* VIAF: 7625064
* WorldCat: viaf-311841895

 |
**Maria Maria** (בעברית: **מריה מריה**) הוא סינגל בביצוע קרלוס סנטנה, להקת סנטנה וThe Product G&B ונחשב יחד עם Smooth ללהיט הגדול ביותר של סנטנה.

רקע
---

השיר שנכתב על ידי סנטנה יחד עם ג'רי דופלסיס, ראול ראקוו וקארל פארזזו והופק על ידי דופלסיס ווייקליף ז'אן
זכה להצלחה גדולה מאוד כבר בתחילת דרכו וכבר בשנת 2000 דורג במקום הראשון לתקופה של עשרה שבועות בבילבורד הוט 100 של מגזין המוזיקה הנחשב בילבורד.
באותה השנה זכה השיר בפרס גראמי פופ ללהקות (אנ') וגבר על I Want It That Way של הבקסטריט בויז וAll Star של Smash Mouth, השיר הושמע רבות בתחנות הרדיו ברחבי העולם וזכה להצלחה גדולה בקרב הקהל כאשר צעד במספר במצעדים בינלאומיים, בין היתר צעד במקום הראשון במצעדי המוזיקה בקנדה, צרפת, גרמניה, שווייץ, שוודיה וארצות הברית.

ב-2008 בחגיגות חמישים שנה למגזין בילבורד נבחר השיר במקום ה-96 ברשימת מאה השירים הטובים בכל הזמנים ובמקום ה-2 ברשימת מאה השירים הלטינים הטובים בכל הזמנים.

ב-2009 דורג השיר על ידי מגזין בילבורד במקום ה-14 ברשימת השירים המצליחים ביותר של העשור הראשון של המאה ה-21

### קליפ

הקליפ של השיר זכה גם הוא להצלחה גדולה ונצפה למעלה משלוש מאות ושלושים מיליון פעמים, הקליפ מתמקד לרוב ברחוב בו מתקיימת מסיבה, כאשר The Product G&B שרים וקרלוס סנטנה מנגן ומחליף את כלי הנגינה במהלך הקליפ, בתחילה עם גיטרה אקוסטית ובהמשך הקליפ סנטנה עובר לנגן בגיטרה חשמלית בין מקטעי השירה של G&B ניתן המיקרופון לסנטנה אשר מבצע שורה אחת בספרדית "Ahora vengo mama chola mama chola" כאשר נאמר שמה של מריה מופנה הפוקס לבחורה בודדת אשר חוזרת ומופיעה בחלקים שונים בקליפ דבר אשר יכול לגרום לצופה בקליפ לזהותה כ"מריה".

### גרסאות כיסוי

השיר זכה למספר גרסאות כיסוי שהבולטת בהן היא גרסת סמפול בשם Wild Thoughts שבוצעה על ידי די ג'יי חאלד, ריהאנה ובירסון טילר.

דירוגים
-------

| מדינה | מקום במצעד השנתי של שנת 2000 |
| --- | --- |
| מצעד המוזיקה האוסטרלי | 49 |
| אוסטריה - מצעד ה-או 40 | 3 |
| בלגיה -אולטרה טופ 50 פלנדריה | 6 |
| בלגיה -אולטרה טופ 50 ולוניה | 2 |
| קנדה RPM הטובים ביותר | 1 |
| צרפת מדד הSNEP (מקביל אקו"ם) | 1 |
| גרמניה איגוד הGfK Entertainment Charts (הגוף המדרג) | 1 |
| אירלנד מצעד הסינגלים האירי | 21 |
| הולנד | 2 |
| ניו זילנד איגוד המוזיקה הניו זילנדי | 49 |
| נורווגיה | 7 |
| ספרד | 13 |
| שוודיה | 1 |
| שווייץ | 1 |
| בריטניה חברת המצעדים הרשמית | 6 |
| ארצות הברית בילבורד הוט 100 | 1 |
| ארצות הברית Hot R&B/Hip-Hop Songs מצעד | 1 |

קישורים חיצוניים
----------------

* 

* אתר האינטרנט הרשמי של Maria Maria
* מידע על היצירה "Maria Maria" באתר מיוזיק בריינז

* מידע על הסינגל "Maria Maria" באתר מיוזיק בריינז

* מידע על השיר "Maria Maria" באתר AllMusic

* מידע על היצירה "Maria Maria" באתר Discogs

* מילות השיר "Maria Maria" באתר Genius

* סרטון השיר "Maria Maria" באתר יוטיוב

הערות שוליים
------------



|  |  |  |
| --- | --- | --- |
| **הקודם**:**1999: תזמורת בריאן סצר – "Jump, Jive an' Wail"** | **פרס גראמי לביצוע הפופ הווקאלי הטוב ביותר של צמד או להקה**  **2000: סנטנה – "Maria Maria"**  | **הבא**:**2001: סטילי דן – "Cousin Dupree"** |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 8569a43e-43f3-3f60-b86d-a1526ab833d6
* MusicBrainz work: 2fbb172e-4b00-38ae-97f1-dd2af232f661

 |
**ביזון שחואטנסאקי**, המכונה גם **ביזון יערות פליסטוקני** (שם מדעי: *Bison schoetensacki*), הוא מין נכחד של ביזון, אשר התקיים במערב אירופה, צפון אירופה ועד לדרום סיביר. הוא התקיים במשך הפליסטוקן המוקדם והבינוני כשישנה מחלוקת אם התקיים בפליסטוקן המאוחר.

מאפיינים
--------

ביזון זה היה דומה לביזון אירופי, החי כיום באירופה או למין ביזון הסטפה, אך היה בעל רגליים דקות יותר וקרניים קצרות וישרות יותר. הוא הגיע לאורך 3 מטרים, לגובה של 1.7 עד 2 מטרים בכתפיים ולמשקל של 800–1000 ק"ג בקירוב, וככל הנראה היה גם בעל דו-צורתיות זוויגית.

המאובנים של הביזון התגלו בין השאר בצ'כיה, אנגליה, צרפת, גרמניה, יוון, איטליה, מולדובה, רוסיה, ספרד ובאיסרניה שבאיטליה. בחלק מהאתרים התגלו סימנים של ציד אנושי, ככל הנראה ניאנדרטלים שהתקיימו לצידו. במערב אירופה ביזון זה היה החיה הכבדה ביותר שאנשים צדו למאכל, כיוון שהביזון האירופאי לא התקיים באיטליה או חצי האי האיברי.

קישורים חיצוניים
----------------

ויקישיתוף מדיה וקבצים בנושא **ביזון שחואטנסאקי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
* GBIF
 |

הערות שוליים
------------

1. ↑  Palacio, Pauline; Berthonaud, Véronique; Guérin, Claude; Lambourdière, Josie; Maksud, Frédéric; Philippe, Michel; Plaire, Delphine; Stafford, Thomas; Marsolier-Kergoat, Marie-Claude; Elalouf, Jean-Marc (2017-02-10). "Genome data on the extinct Bison schoetensacki establish it as a sister species of the extant European bison (Bison bonasus)". BMC Evolutionary Biology. 17 (1): 48. doi:10.1186/s12862-017-0894-2. ISSN 1471-2148. PMC 5303235. PMID 28187706.
2. ↑  Roman Uchytel. "Pleistocene woodland bison". Prehistoric-Fauna.com. Retrieved 2021-10-11.